ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 15/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani Jumalan todellisesta luonnosta.
Minulla on edelleen paljon sanottavaa tästä aiheesta, -
vaikka olenkin jo opettanut monia tärkeitä asioita tästä.
Jos et ole nähnyt kaikkia jaksoja, kannattaa hankkia tämä opetus.
Se on saatavana kirjana. Minusta kaikkien uskovien tulisi lukea se.
Sama opetus on saatavana myös CD- ja DVD-levyillä.
Lisäksi nettisivujemme arkistossa ovat kaikki tämän sarjan opetukset.
Sinne on arkistoitu tv-ohjelmamme kaikkiaan 14 vuodelta.
Radio-ohjelmia on ehkä 20 vuoden ajalta.
Kaikki tuo materiaali on saatavana ilmaiseksi. Tätä kannattaa kerrata.
Olen puhunut niin paljon asiaa, että jotain on voinut mennä ohi, -
vaikka opetus olisi siunannut sinua, -
sillä opetukseni on niin erilaista kuin nykyinen uskonnollinen opetus.
Nykyajan seurakunta on omaksunut Vanhan testamentin lain -
ja sulauttanut sen uuteen liittoon, vaikka ne eivät kuulu yhteen.
Herra sanoi, ettei uutta viiniä voi panna vanhaan viinileiliin -
eikä uudesta kankaasta leikata paikkaa vanhaan vaatteeseen.
Hän tarkoitti, ettei lakia voi sekoittaa uuteen liittoon. Ne eivät sovi yhteen.
Ne eivät tee toisiaan tyhjäksi, mutta ne eivät sovi yhteen.
VT:n laki annettiin tiettyä aikaa varten, ja se teki tehtävänsä, -
mutta se ennusti oman loppunsa ja paremman liiton tulemisen.
Puhuin jo Heprealaiskirjeen luvusta 8 ja jakeista Jer. 31:31―34.
Jeremia ennusti uuden liiton, jossa Jumala ei muistaisi syntejämme.
VT:n laki edelsi uuden liiton armoa ja ennusti armon ajan tulemisen, -
mutta niitä ei voi yhdistää. Uutta viiniä ei voi panna vanhaan leiliin -
eikä uudesta kankaasta tehdä paikkaa vanhaan. Ne vain eivät sovi yhteen.
Seurakunta on tehnyt pahan virheen -
yrittäessään yhdistää näitä kahta.
Se on tuottanut paljon syyllisyyttä ja estänyt ihmisiä nauttimasta -
kaikista uuden liiton ja Jumala-suhteen eduista.
Syyllisyyden alla eläminen tulee Vanhan testamentin laista.
Sen ei ollut koskaan tarkoitus olla osa uuden liiton pelastusta.
Voin todistaa nämä väitteeni Sanalla.
Olen puhunut jakeesta 1. Kor. 15:56, jonka mukaan laki voimisti syntiä.
Ei siis sinua, vaan syntiä.
Jakeiden 2. Kor. 3:7 ja 9 mukaan laki oli kuoleman ja kadotustuomion virka.
Viimeksi puhuin jakeesta Room. 3:19, jonka mukaan lakia ei annettu kaikille.
Se annettiin vain juutalaisille. Seurakunnan ei kuuluisi julistaa sitä.
Lain tehtävä oli tukkia suumme eli poistaa omavanhurskautemme -
ja tekosyymme ja tehdä meistä syyllisiä Jumalan edessä.
Olen nostanut esiin viisi asiaa noista kolmesta raamatunkohdasta.
Nuo asiat ovat välttämättömiä, jotta lakkaisimme luottamasta itseemme -
ja katsoisimme vain Jumalaan, mutta ne eivät ole mukavia asioita.
Kukaan ei halua synnin voimistuvan elämässään. Kukaan ei halua kuolla -
eikä tulla tuomituksi kadotukseen. Kukaan ei halua tulla vaiennetuksi -
eikä olla syyllinen Jumalan edessä, mutta se oli VT:n lain tarkoitus.
Seuraava jae, Room. 3:20 -
"Sentähden, ettei mikään liha tule hänen edessään vanhurskaaksi -
lain teoista; sillä lain kautta tulee synnin tunto." Tämä on kova väite.
Laki tuo tiedon synnistä, ei tietoa anteeksiantamuksesta.
Laki ei tuo Jumalan suosiosta, hyväksynnästä tai siunauksesta.
Laki vain osoittaa syntisi.
Lailla ei ole voimaa sanoa mitään positiivista. Siihen ei kuulu kehuja.
Lain tehtävä ei ole rohkaista meitä. Se ainoastaan osoittaa syntimme.
Jokainen on varmasti tavannut jonkun, joka vain etsii toisista vikoja.
Jotkut vanhemmat eivät tee muuta kuin arvostele lapsiaan.
Aina voisi tehdä jotain paremmin. He etsivät kaikki epäonnistumiset.
Sille on oma paikkansa, mutta emme saa keskittyä vain siihen.
Raamattukoulumme toisen vuoden opiskelijat pitävät vuorollaan -
10 minuutin puheet, ja muut arvioivat toisten puheita.
Ohjeistan heitä kuitenkin käyttämään arvostelussa ns. hampurilaismallia.
Se tarkoittaa, että kommentti pitää aloittaa jollakin hyvällä asialla, -
keskelle tulee korjausehdotus ja lopuksi taas jotain hyvää.
Näin emme vain osoita ihmisten vikoja, vaan myös rohkaisemme heitä.
Monia hermostuttaa puhua ihmisten edessä, mutta jos arvostelussa -
on mukana myös positiivista palautetta, siitä jää hyvä mieli.
Monet opiskelijat ovat kertoneet pelänneensä puheen pitämistä, -
mutta koska arvostelussa käytetään hampurilaismallia, -
myös arvostelu oli helpompi ottaa vastaan, ja moni on tullut sanomaan, -
että heistä oli hienoa kuulla noita positiivisia asioita itsestään.
Mutta on ihmisiä, jotka eivät koskaan kehu, vaan arvostelevat aina vain.
Kaikki inhoavat sellaisia ihmisiä, eikä heidän kanssaan ole kiva olla.
Laki toimii juuri noin. Se antaa synnintunnon, ei ikinä kehuja.
Jos tekisit 99 asiaa sadasta oikein, VT:n laki haukkuisi sinua -
tuosta yhdestä virheestä eikä kehuisi sinua mistään.
Se ei koskaan sanoisi: "Hyvä poika, hyvin tehty".
Se vain tuomitsee sinut ja osoittaa jokaisen virheesi.
Et ehkä ymmärrä kaikkea, mitä sanon, mutta juuri tämän takia -
monien uskovien on vaikea tutkia Sanaa, rukoilla tai käydä kirkossa.
He saavat niistä pelkkää arvostelua. Aina kun he menevät kirkkoon, -
heille kerrotaan, mitä he ovat tehneet väärin ja kuinka syntisiä he ovat.
Yritän aina saarnata rohkaisevasti -
ja kertoa, että Jumala rakastaa meitä teoistamme riippumatta.
Jotkut ovat tulleet sanomaan, etteivät tunne olleensa kirkossa, -
ellei heidän varpailleen ole astuttu ja ellei heillä ole syyllinen olo.
Mikä kamala syyte kirkkoa vastaan!
Jakeen 2. Kor. 5:19 mukaan meille on annettu sovituksen sana, -
mutta monet seurakunnat julistavat tuomion sanaa.
Emme koskaan tee tarpeeksi. Jos rukoilet puoli tuntia päivässä, -
sinulle sanotaan, että se on liian vähän. Aina voi tehdä enemmän.
Joskus on hyvä rohkaista ihmisiä parempiin suorituksiin, -
mutta heitä ei pidä arvostella koko ajan. Sitä laki VT:n teki.
Et ehkä huomaa sitä, mutta tämän takia moni ei halua mennä kirkkoon, -
lukea Sanaa tai rukoilla, vaan katsoo mieluummin televisiota.
Televisiota on mukava katsoa, koska sieltä tulee rohkaisevia asioita.
Jos tv:ssä yritetään myydä jotain, -
ei sanota: "Senkin surkimus, osta tuotteitamme. Koska et tee niin, -
joudumme irtisanomaan ihmisiä. Yrittäisit nyt suoriutua hommastasi."
Kukaan ei ostaisi tuotetta, jota mainostettaisiin näin.
Olutmainoksessa ei näytetä juoppoa makaamassa ojassa -
omassa oksennuksessaan, eikä sitä, että hän on menettänyt perheensä -
ja työnsä ja saanut maksakirroosin. Näistä asioista ei puhuta mitään, -
vaan mainoksessa on Coloradon kaunis vuorimaisema, raikasta vettä, -
upeita hevosia juoksemassa lumessa ja muita positiivisia asioita.
Mainostaja haluaa, että tuote yhdistetään johonkin positiiviseen, -
ei kielteisiin asioihin. Eräässäkin olutmainoksessa puhuttiin -
"panimotaidon mestarituotteesta".
Minusta olisi ollut osuvampaa näyttää kuva juoposta katuojassa -
ja rikotusta perheestä, mutta eihän meille sellaista näytetä.
Mainoksissa käytetään hyviä ja iloisia asioita sekä huumoria, -
jotta meille jäisi hyvä mieli mainostetusta tuotteesta.
Mutta kirkossa sanotaan: "Sinä kurja, löyhkäät Jumalan sieraimissa!
Jumala on sinulle vihainen!" Vieläkö ihmettelette, miksi kirkossa ei käydä?
Toki joskus pitää kertoa ihmisille, mikä on väärin ja kehottaa heitä -
muutokseen, mutta pitäisi käyttää edes hampurilaismallia -
ja kertoa, että Jumala rakastaa ihmisiä. Emme halua tehdä syntiä, -
sillä saatana käyttää sitä hyväkseen. Eräs pastori saarnasi valehtelusta -
ja lainasi mm. jaetta Ilm. 21:8. Sen mukaan valehtelija joutuu tulijärveen.
Moni pastori olisi puhunut tuosta aiheesta niin, -
että ihmiset olisivat pelästyneet ja lakanneet valehtelemasta sen takia.
Hän taas sanoi: "Eikö valehtelijoiden kohtalo olekin kauhistuttava?
Tämän vuoksi emme halua valehdella." Hän käänsi asian hyväksi.
Kun lähdin jumalanpalveluksesta, oloni oli positiivinen ja innostunut.
Vaikka valehtelu oli ikävä aihe, -
ihmiset lähtivät rohkaistuneina ja kiitollisina Jumalalle siitä, -
ettei Hän syytä meitä valheistamme, koska Jeesus kuoli puolestamme.
Laki on vaikuttanut valtavasti Uuden testamentin seurakuntaan, -
ja kirkko vain osoittaa virheitämme.
Niin tässä jakeessa sanotaan: "sillä lain kautta tulee synnin tunto."
Nykyajan seurakunta saarnaa liikaa synnistä ja virheistämme.
Toki meidän tulee tiedostaa syntimme ja tehdä niistä parannus, -
mutta asia tulisi esittää myönteisesti. Laki on negatiivinen ja tuomitseva.
Raamattukoulussamme oli eräs mies.
Ensimmäisenä opiskelupäivänä oli avajaistapahtuma.
En muista, mistä puhuin siellä, mutta mainitsin osakemarkkinat.
Hän tuli kokouksen jälkeen luokseni ja kertoi, -
että hänellä oli ollut miljoonia tuottava pörssiyhtiö.
Olin kuulemma sanonut pörssistä jotain väärin, ja hän oli oikeassa.
Varsinainen asiani oli oikein, mutta yksityiskohdissa oli virheitä.
Pahoittelin asiaa.
Sen jälkeen joka ikinen kerta, kun puhuin raamattukoulussa, -
ja yleensä opetan siellä neljä kertaa päivässä, -
hän tuli joka ikisen opetuksen jälkeen korjaamaan minua jostakin.
Valitettavasti hän oli melkein aina oikeassa.
En ole opettaessani niin tarkka yksityiskohdista kuin minun pitäisi.
Pääasia on oikein, mutta saatan sotkea raamatunkohtia keskenään.
Lainaus on siis oikein, mutta luvun tai jakeen numero on väärä.
Aina löytyy jotain pientä, ja tämä mies huomautti -
joka ikisestä virheestäni. Hän oli oikeassa. Tein virheitä.
Raamattukoulu kesti vuoden, -
ja joka kerta, kun puhuin, hänellä oli jotain korjattavaa.
Lukuvuoden loppupuolella hän tuli jälleen luokseni ja aloitti: -
"Älä nyt pahastu, mutta..." Vastasin: "Entä jos pahastunkin?"
Hän vaikeni. Jatkoin: "Et ole koskaan kehunut mitään opetuksissani.
Et ole sanonut niiden auttaneen sinua. Miksi edes olet täällä, -
jos teen joka kerta jotain väärin?" Annoin hänen kuulla kunniansa.
"Ihmetteletkö, miksi sinusta ei pidetä täällä eikä sinulla ole ystäviä?
Et koskaan kehu ketään, vaan osoitat vain kaikki virheet."
En sanonut näitä asioita siksi, että olisin ollut hänelle vihainen.
Olin vain väsynyt siihen ja ajattelin, että hänelle olisi hyötyä siitä.
Ehkä hän ymmärtäisi, miksi oli yksin.
Samana iltana Jumala kertoi minulle tuosta miehestä unen kautta.
Hänelle oli sanottu lapsena, ettei hänestä ollut mihinkään.
Häntä oli pahoinpidelty verbaalisesti. Hän yritti ansaita ihmisten suosiota -
osoittamalla arvostelullaan, kuinka hyvä ja älykäs oli.
Hän näytti arvostelevan kaikkea, mutta oikeasti hän halusi osoittaa, -
kuinka paljon tiesi. Jumala näytti asian eri näkökulmasta.
Pyysin miehen ja hänen vaimonsa syömään ja kerroin unesta.
Hän sanoi asian olevan juuri niin. Häntä oli aina mollattu.
Hänestä ei kuulemma ollut mihinkään eikä hän osannut tehdä mitään oikein.
Siksi hän oli päättänyt menestyä ja olla älykkäämpi kuin kukaan muu.
Hän ei tullut kertomaan minulle virheistäni arvostellakseen minua.
Hän halusi itse näyttää paremmalta, jotta pitäisin hänestä.
Jumala selvitti asian, ja meistä tuli hyviä ystäviä, -
mutta käytin häntä osoittaakseni, ettei kukaan pidä ihmisestä, -
joka aina vain arvostelee muita eikä koskaan sano mitään hyvää.
Juuri tällainen VT:n laki on. Emme aina huomaa sitä, -
mutta nykyajan seurakunta on sotkenut armon ja lain.
Lain tehtävä oli saattaa meidät synnintuntoon, tehdä meistä syyllisiä, -
ottaa pois kaikki tekosyymme, tuomita ja tappaa meidät -
ja antaa synnille lisää voimaa. Näistä asioista olen puhunut.
Todella monet torjuvat Jumalan, koska laki on sekoittunut -
nykypäivän uskontoon ja seurakunta opettaa näitä kielteisiä asioita.
He eivät epäile Jumalan olemassaoloa, mutta on masentavaa -
kuulla jatkuvasti, ettei ole tarpeeksi hyvä ja että tekee aina jotain väärin.
Kirkossa saa aina kuulla siitä, että voisimme tehdä enemmän, -
ei siitä, mitä hyvää Jeesus on tehnyt.
Lain sekoittaminen oppiin saa ihmiset torjumaan Jumalan.
Se antaa Hänestä väärän kuvan.
Jumala antoi lain syystä. Ihmiset luulivat olevansa tarpeeksi hyviä -
ja vertasivat itseään muihin. Heistä Jumala oli heille velkaa pelastuksen.
Jumalan oli muka pakko vastata noin pyhien ihmisten rukouksiin.
Jumala ei suunnitellut asiaa noin. Lailla oli siis oma aikansa.
Se osoitti meille syntimme, poisti omavanhurskautemme -
ja sai meidät heittäytymään Jumalan armon varaan. Nyt usko on tullut, -
ja Jumala hyväksyy meidät Jeesuksen uhrin tähden, jos uskomme Häneen, -
eikä meidän tule elää lain alla tai olla tietoisia kaikista synneistä.
Hyppään nyt asiaan, josta pitäisi opettaa kunnolla.
Hepr. 10:1 "Sillä koska laissa on vain tulevan hyvän varjo, -
ei itse asiain olemusta, ei se koskaan voi samoilla jokavuotisilla uhreilla, -
joita he alinomaa kantavat esiin, tehdä niiden tuojia täydellisiksi.
Sillä eikö muutoin olisi lakattu niitä uhraamasta, koska näillä, -
jotka jumalanpalvelustaan toimittavat, kerran puhdistettuina, -
ei enää olisi ollut mitään tuntoa synneistä?"
Vanhan testamentin uhrit piti toistaa uudelleen ja uudelleen, -
sillä ne eivät toimineet kunnolla. Ne olivat vain esikuvia tulevasta.
Sen sijaan Jeesuksen antama uuden liiton uhri toimi, ja siksi -
meillä ei tulisi olla mitään tuntoa synneistä, kun meidät on puhdistettu.
Tämä on valtavan hieno asia, -
mutta miksi vain harvat uskovat elävät vapaina syyllisyydentunnosta?
Room. 3:20 "Sillä lain kautta tulee synnin tunto."
Koska he sekoittavat lain uuden liiton armoon.
Se osoittaa jatkuvasti heidän syntinsä ja he ovat täynnä synnintuntoa.
Kuulin kerran Peter Lordin opetuksen nimeltä "Kalkkunoita ja kotkia".
Se oli väkevä opetus. Se oli kasetilla, ja kuuntelin sen useaan kertaan.
Hän aloitti sanomalla, että oli kysynyt aamujumalanpalveluksessa, -
kuinka moni osallistujista oli jo tehnyt syntiä tuona päivänä.
Lähes kaikki nostivat kätensä, myös hänen vaimonsa.
Hän kysyi vaimoltaan, mitä syntiä tämä oli tehnyt.
"Kello on vasta 8:30. Mitä syntiä olet tehnyt tänään?"
Vaimo ei keksinyt mitään, -
mutta sanoi olevansa tietoinen siitä, että tekee aina jotain väärin.
Hän koki tehneensä syntiä, vaikkei osannut nimetä mitään väärää tekoa.
Hän oli jo aikaisin aamulla tietoinen syntisyydestään.
Pastori käänsi asian toisin päin. "Ajatelkaa hyviä tekojanne.
Oletteko tehneet tänään mitään hyvää?" Tuskin kukaan viittasi.
Pastori sanoi, että he olivat heränneet ja käyneet suihkussa, mikä oli hyvä.
He olivat pitäneet kehostaan huolta harjaamalla hampaansa, -
kammanneet hiuksensa, pukeutuneet ja tulleet kirkkoon.
Siinä oli jo paljon hyvää, mutta he eivät olleet tietoisia siitä.
Kaikki olivat tietoisia synneistään, vaikkeivät olleet tehneet juuri mitään.
Moni uskova elää tietoisena synneistään vastoin jaetta Hepr. 10:2.
Sen mukaan meillä ei pitäisi enää olla mitään tuntoa synneistä.
Se johtuu siitä, mitä jakeessa Room. 3:20 sanotaan.
Lain kautta tulee tietoisuus synnistä. Olemme tietoisia synnistä, -
koska laki on sotkettu nykyajan uskonnolliseen järjestelmäämme.
Jumala ei tarkoittanut sitä niin.
Veljet ja siskot, Jeesuksen kautta olemme saaneet anteeksi -
kaikki syntimme, niin menneet, nykyiset kuin jopa tulevatkin.
Jopa synnit, joita emme ole vielä tehneet. Olen saanut tämän Herralta -
ja Heprealaiskirjeen luvuista 9―10.
Kaikki syntimme on anteeksiannettu, joten meidän ei pitäisi tuntea niitä.
Silti monet tulevat Jumalan eteen täynnä synnintuntoa ja arvottomuutta.
Heillä on tietoisuus synnistä, vaikkei heillä pitäisi olla sitä.
Se johtuu siitä, että Vanhan testamentin laki -
on sotkettu uuden liiton armoon. Näin ei olisi koskaan pitänyt tapahtua.
Yritän esittää Herran uudessa, erilaisessa valossa, -
jotta voisitte ymmärtää Hänen hyvyytensä ja armonsa.
Muista, että opetus on saatavana kirjana sekä CD- ja DVD-muodossa.
Uskon, että tarvitset tätä. Kohta saat lisätietoa tilaamisesta.
Ota yhteyttä jo tänään!
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Jumalan todellisesta luonteesta kertovan sarjan kolmas osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Tämä osa on tänään saatavana viimeistä päivää.
Tarjoamme myös Andrewin kirjaa aiheesta Älä rajoita Jumalaa.
Tilaa omasi jo tänään!
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Kiitos, ystävät ja kumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Tässä Tracey Elliot-Reep.
Hän kasvoi villien ponien parissa Englannissa ja unelmoi cowboyista.
Se oli Jumalan antama unelma.
Myöhemmin ratsastin USA:n halki ja tapasin cowboyita ja intiaaneja.
Andrewin opetus armosta ja uskosta rohkaisi häntä.
Hän ratsasti Uuden-Seelannin halki -
sekä yksin USA:n länsiosan halki Meksikon rajalta Kanadan rajalle.
Jumalan kanssa elämä on seikkailu, jos uskot, että Hän on puolellasi.
Hän on julkaissut uskonmatkoistaan innostavia ja laadukkaita kirjoja.
Ruudulla näkyvästä osoitteesta saat lisätietoja hänen seikkailuistaan.
Andrew Wommack ja Charis-koulut ovat muuttaneet ihmisten elämää -
jo 20 vuoden ajan. Lisätietoa osoitteesta charisbiblecollege.org.
MUUTA ELÄMÄSI. MUUTA MAAILMA.
Investoi Charis-raamattukouluun ja Andrew Wommackin työhön
Suomennos: Anni Lähteenmäki